རྩ་བའི་ཁ་སང་༸གོང་ས་མཆོག་ཡུལ་འདིའི་ནང་དུ་༸ཞབས་སོར་འཁོད་རྗེས་༧གང་ཉིད་མཆོག་གི་བཞུགས་གནས་མགྲོན་ཁང་དུ་བོད་བརྒྱུད་ནང་བསྟན་གྱི་བླ་སྤྲུལ་ཁག་ཅིག་གིས་བཙན་གཡེམ་གྱི་གནད་དོན་བྱུང་བའི་མི་སྣ་ཁག་ཅིག་དང་མཇལ་འཕྲད་གནང་ཡོད་པ་ལྟར།དེ་རིང་གསར་འགོད་ལྷན་ཚོགས་ཐོག་གསར་འགོད་པའི་གནད་དོན་དེའི་སྐོར་བཀའ་འདྲི་ཞུས་པར་ར་མགོན་པོ་མཆོག་གིས་རྩ་བའི་དེ་སྔ་ལོ་མང་པོའི་སྔོན་ལ་རྒྱལ་སྤྱིའི་ནང་པའི་འདུ་འཛོམས་ཤིག་གི་ཐོག་བསོད་རྒྱལ་རིན་པོ་ཆེས་གཙོས་པའི་བླ་སྤྲུལ་ཁག་ཅིག་ནས་རང་ཉིད་ཀྱི་སློབ་མའི་ཁྲོད་ཚུལ་མིན་བྱ་སྤྱོད་སྤེལ་བའི་གནད་དོན་བྱུང་བའི་སྐོར་ལ་གླེང་སློང་ཤུགས་ཆེ་བྱུང་སྐབས།དེ་དུས་མགོན་པོ་མཆོག་གི་ངོས་ནས་གནད་དོན་དེའི་རིགས་མང་ཚོགས་ཁྲོད་ཡོངས་བསྒྲགས་བཟོ་ཚེ་བྱེད་པ་པོ་རྣམས་ནས་ཀྱང་བསམ་བློ་ཞིག་མ་གཏང་དཀའ་མེད་ཆགས་རྒྱུ་ཡིན་སྐོར་བཀའ་གནང་བ་བཞིན།ད་རེས་ཡང་དཀའ་ངལ་དེས་མནར་བའི་མི་སྣ་དེ་དག་དང་མཇལ་འཕྲད་བྱུང་སྐས་མགོན་པོ་མཆོག་གིས་གནད་དོན་དེའི་རིགས་ཡོངས་བསྒྲགས་ཆགས་པ་དེ་ཡག་པོ་བྱུང་ཡོད་པ་དང།རིང་མིན་ལོ་འདིའི་ཕྱི་ཟླ་༡༡ནང་རྒྱ་གར་དུ་བླ་ཆེན་ཁག་གི་ཚོགས་འདུ་འཚོགས་གཏན་ཁེལ་ཡོད་སྟབས།བླ་ཆེན་ཁག་ནས་གནད་དོན་དེའི་ཐོག་དོ་སྣང་གནང་དགོས་གལ་ཡིན་པས་སྐབས་དེ་དུས་གནད་དོན་དེའི་ཐོག་ཞུ་གཏུག་མུ་མཐུད་གནང་དགོས་པར་ལམ་སྟོན་མཛད་འདུག